PATVIRTINTA

 UAB „Šiaulių vandenys“

 Generalinio direktoriaus

 2017 m. liepos 21 d.

 įsakymu Nr. rv.i.3-123

 (2023 m. rugsėjo 15 d.

 įsakymo Nr. V-170 redakcija)

**UAB „Šiaulių vandenys“**

**MAŽOS VERTĖS PIRKIMŲ Tvarkos aprašas**

**I SKYRIUS**

 **BENDROSIOS NUOSTATOS**

1. UAB „Šiaulių vandenys“ mažos vertės pirkimų tvarkos aprašas (toliau – Aprašas) parengtas vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – PĮ).
2. Aprašas nustato UAB „Šiaulių vandenys“ (toliau – perkantysis subjektas) prekių, paslaugų ir darbų mažos vertės pirkimų (toliau – pirkimai) būdus ir jų procedūrų atlikimo tvarką.
3. Atlikdamas mažos vertės pirkimus, perkantysis subjektas vadovaujasi šiuo Aprašu, taip pat Viešųjų pirkimų įstatymu (toliau – VPĮ), Lietuvos Respublikos civiliniu kodeksu ir kitais konkrečiam pirkimui aktualiais teisės aktais. Atliekant mažos vertės pirkimus, privalomai taikomos PĮ I skyriaus, 44, 47 straipsnių, 50 straipsnio 9 dalies, 68 straipsnio 1 dalies, 90 straipsnio, 94 straipsnio 5, 6, 7 ir 9 dalių, 99 straipsnio, VI ir VII skyrių ir VPĮ 47 straipsnio 9 dalies nuostatos ir kitų šiame Apraše nurodytų PĮ ir VPĮ straipsnių ar jų dalių nuostatos.
4. Jeigu mažos vertės neskelbiamas pirkimas atliekamas PĮ 79 straipsnio 1 dalies 3 punkte, 3 dalies 1, 2 ir 4 punktuose ar 5 ir 6 dalyse nustatytomis sąlygomis ar į mažos vertės neskelbiamą pirkimą kviečiamas tik vienas tiekėjas, PĮ 34 straipsnio reikalavimų, išskyrus PĮ 34 straipsnio 3 dalyje nustatytą reikalavimą, gali būti nesilaikoma. Be to, gali būti nesilaikoma PĮ 90 straipsnio reikalavimų, jeigu atliekamas mažos vertės neskelbiamas pirkimas, kurio numatoma pirkimo sutarties vertė yra mažesnė kaip 10 000 Eur (dešimt tūkstančių eurų) (be pridėtinės vertės mokesčio). PĮ 50 straipsnio 9 dalies ir VPĮ 47 straipsnio 9 dalies reikalavimai gali būti netaikomi, kai sutarties vertė neviršija 5 000 Eur (penkių tūkstančių eurų) (be pridėtinės vertės mokesčio) ir tiekėjui, subtiekėjui ar ūkio subjektui, kurio pajėgumais yra remiamasi, nėra suteikiama teisė aptarnauti, gauti prieigą ar kitaip susipažinti su perkančiojo subjekto vidaus dokumentuose nustatytomis ryšių ir informacinėmis sistemomis (ar jų dalimis), kurios yra reikšmingos perkančiojo subjekto veiklai, šių ryšių ir informacinių sistemų (ar jų dalių) technologijomis, duomenų bazėmis ar jose esamais duomenimis. Tokiu atveju perkantysis subjektas iš prieinamų šaltinių įsitikina, kad prekių gamintojas ar paslaugų teikėjas nėra registruoti (jeigu fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose.
5. Apraše vartojamos sąvokos:
	1. **mažos vertės pirkimas** – tai:
		1. supaprastintas pirkimas, kai prekių ar paslaugų pirkimo numatoma vertė yra mažesnė kaip 58 000 Eur (penkiasdešimt aštuoni tūkstančiai eurų) (be PVM)), o darbų pirkimo numatoma vertė mažesnė kaip 145 000 Eur (šimtas keturiasdešimt penki tūkstančiai eurų) (be PVM);
		2. supaprastintas pirkimas, atliekamas toms atskiroms pirkimo dalims, kurių bendra vertė yra mažesnė kaip 58 000 Eur (penkiasdešimt aštuoni tūkstančiai eurų) (be PVM) to paties tipo prekių ar paslaugų sutarčių vertės, o perkant darbus – mažesnė kaip 145 000 Eur (šimtas keturiasdešimt penki tūkstančiai eurų) (be PVM). Jeigu numatoma pirkimo vertė yra lygi tarptautinio pirkimo vertės ribai arba ją viršija, perkantysis subjektas užtikrina, kad bendra dalių vertė, atliekant mažos vertės ir kitų supaprastintų pirkimų procedūras, būtų ne didesnė kaip 20 procentų bendros visų pirkimo dalių vertės;
	2. **neskelbiama apklausa** – pirkimo būdas, kai perkantysis subjektas kreipiasi į tiekėjus, kviesdama pateikti pasiūlymus;
	3. **pirkimų organizatorius** – perkančiojo subjekto vadovo ar jo įgaliotojo asmens paskirtasdarbuotojas, kuris perkančiojo subjekto nustatyta tvarka organizuoja ir atlieka mažos vertės pirkimus, kai tokiems pirkimams atlikti nesudaroma pirkimo komisija. Skiriant pirkimų organizatorių, turi būti atsižvelgiama į jo ekonomines, technines, teisines žinias ir PĮ bei kitų pirkimus reglamentuojančių teisės aktų išmanymą. Pirkimų organizatoriai gali būti tik nepriekaištingos reputacijos asmenys;
	4. **skelbiama apklausa** – pirkimo būdas, kai perkantysis subjektas apie atliekamą pirkimą paskelbia Centrinės viešųjų pirkimų informacinės sistemos (toliau – CVP IS) priemonėmis (užpildo skelbimą apie pirkimą, vadovaudamasis Viešųjų pirkimų tarnybos nustatyta tvarka);
	5. **pirkimo komisija** (toliau – Komisija) – perkančiojo subjekto arba jo įgalioto subjekto vadovo įsakymu, vadovaujantis PĮ 31 straipsniu, sudaryta Komisija, kuri šio Aprašo nustatyta tvarka organizuoja ir atlieka pirkimus.
	6. **Tiekėjų apklausos pažyma** - dokumentas, kurį pirkimo organizatorius atlikęs skelbiamą ar neskelbiamą apklausą, Apraše nustatytais atvejais pildo ir pasirašo (Aprašo 1 priedas).
	7. Kitos Apraše vartojamos sąvokos apibrėžtos PĮ 2 straipsnyje.
6. Jei perkantysis subjektas nusprendžia vykdyti pirkimą kuriuo nors iš pirkimo būdų, numatytų PĮ, pirkimas vykdomas vadovaujantis atitinkamą pirkimo būdą reglamentuojančiomis PĮ nuostatomis.
7. Pirkimai atliekami laikantis pagrindinių pirkimų principų, vadovaujantis PĮ 29 straipsnio nuostatomis.
8. Planuojant pirkimus ir jiems rengiantis, negali būti siekiama išvengti Apraše nustatytos tvarkos taikymo ar dirbtinai sumažinti konkurenciją. Laikoma, kad konkurencija yra dirbtinai sumažinta, kai pirkimu tam tikriems tiekėjams nepagrįstai sudaromos palankesnės ar nepalankesnės sąlygos.

81. Neatsižvelgiant į tai, ar toks pašalinimo pagrindas numatytas vykdomo pirkimo dokumentuose, perkantysis subjektas, įvertinęs, kad tiekėjo pašalinimas iš pirkimo procedūros proporcingas vertinamam tiekėjo elgesiui, gali pašalinti tiekėją iš pirkimo procedūros:

81.1. jeigu jis su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkantysis subjektas dėl to turi įtikinamų duomenų;

81.2. jeigu tiekėjas pirkimo metu pateko į interesų konflikto situaciją, kaip apibrėžta PĮ 33 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė pirkimo komisijos ar perkančiojo subjekto sprendimus ir šių sprendimų pakeitimas prieštarautų PĮ nuostatoms;

81.3. jeigu tiekėjas pirkimo metu ėmėsi neteisėtų veiksmų, siekdamas daryti įtaką perkančiojo subjekto sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiojo subjekto sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkantysis subjektas gali tai įrodyti bet kokiomis teisėtomis priemonėmis.

1. Pirkimo procedūros prasideda, kai Viešųjų pirkimų tarnyba paskelbia skelbimą apie pirkimą CVP IS, o kai pirkimas atliekamas neskelbiamos apklausos būdu – perkantysis subjektas kreipiasi (jeigu taikoma) į tiekėją (tiekėjus) prašydamas pateikti pasiūlymą (pasiūlymus).
2. Pirkimo (ar atskiros pirkimo dalies) procedūros baigiasi, kai:

10.1. sudaroma pirkimo sutartis ir pateikiamas sutarties įvykdymo užtikrinimas, jeigu jo buvo reikalaujama, arba sudaroma preliminarioji sutartis;

10.2. atmetami visi pasiūlymai;

10.3. nutraukiamos pirkimo procedūros;

10.4. per nustatytą terminą nepateikiamas nė vienas pasiūlymas;

10.5. baigiasi pasiūlymų galiojimo laikas ir pirkimo sutartis ar preliminarioji sutartis nesudaroma dėl priežasčių, kurios priklauso nuo tiekėjų;

10.6. visi tiekėjai atšaukia savo pasiūlymus ar atsisako sudaryti pirkimo sutartį.

1. Perkantysis subjektas turi teisę savo iniciatyva nutraukti pradėtas pirkimo procedūras, jeigu atsirado aplinkybių numatytų PĮ 41 straipsnio 4 dalyje ir privalo nutraukti pradėtas pirkimo procedūras, jei atsirado aplinkybių, numatytų PĮ 41 straipsnio 3 dalyje.
2. Perkantysis subjektas privalo įsigyti prekių, paslaugų ir darbų iš centrinės perkančiosios organizacijos arba per ją, jeigu:
	1. Vyriausybės sprendimu įsteigtos centrinės perkančiosios organizacijos centralizuotų pirkimų kataloge galimos įsigyti prekės, paslaugos ar darbai atitinka perkančiojo subjekto poreikius ir perkantysis subjektas negali prekių, paslaugų ar darbų įsigyti efektyvesniu būdu racionaliai naudodamas tam skirtas lėšas. Perkantysis subjektas privalo motyvuoti savo sprendimą neatlikti pirkimo naudojantis centralizuotų pirkimų katalogu ir argumentus nurodyti pirkimo dokumentuose. Šio punkto reikalavimai taikomi ir perkantiesiems subjektams, kurie atlieka centrinės perkančiosios organizacijos funkcijas;
	2. PĮ 901 straipsnio 1 dalyje centrinė perkančioji organizacija atlieka viešojo pirkimo procedūrą perkančiojo subjekto vardu.
3. Šio Aprašo 12 punkte numatytos pareigos įsigyti prekių, paslaugų ir darbų iš centrinės perkančiosios organizacijos arba per ją gali būti nesilaikoma, kai atliekant neskelbiamą apklausą numatoma pirkimo sutarties vertė yra mažesnė kaip 10 000 Eur (dešimt tūkstančių eurų) (be PVM).
4. Tais atvejais, kai neatliekamas centralizuotas pirkimas, kaip numatyta šio Aprašo 12 punkte, norėdamas įsigyti prekių, paslaugų ar darbų, perkantysis subjektas gali:
	1. atlikti pirkimą savarankiškai;
	2. vadovaujantis PĮ 91 straipsnio nuostatomis, įgalioti kitą perkantįjį subjektą atlikti pirkimo procedūras;
	3. įsigyti prekes, paslaugas ir darbus iš užsienio valstybės centrinės perkančiosios organizacijos ar naudojantis užsienio valstybės centrinės perkančiosios organizacijos atlikta pirkimo procedūra, valdoma dinamine pirkimo sistema ar sudaryta preliminariąja sutartimi, vadovaujantis PĮ 90 straipsnio 1 dalies nuostatomis;
	4. atlikti bendrus pirkimus kartu su kitais Lietuvos Respublikos ar kitų valstybių narių perkančiaisiais subjektais, vadovaujantis PĮ 92 ir 93 straipsnių nuostatomis;
	5. naudotis pagalbinės pirkimų veiklos paslaugų teikėjų paslaugomis, vadovaujantis PĮ 2 straipsnio 10 ir 11 dalių nuostatomis.
5. Siekdamas pasirengti pirkimui ir pranešti tiekėjams apie pirkimo planus bei reikalavimus, perkantysis subjektas gali prašyti suteikti ir gauti rinkos, taip pat nepriklausomų ekspertų, institucijų arba rinkos dalyvių konsultacijas, konsultuotis su visuomene, kvietimą suteikti konsultaciją skelbdama CVP IS. Taip pat gali iš anksto CVP IS pagal Viešųjų pirkimų tarnybos nustatytą tvarką paskelbti pirkimų techninių specifikacijų projektus, vadovaudamasi PĮ 39 straipsnio nuostatomis.
6. Pirkimo procedūrą atlieka pirkimų organizatorius ar Komisija:
	1. pirkimo organizatorius atlieka mažos vertės skelbiamą ar neskelbiamą apklausą, kai perkant prekes ir/ar paslaugas sutarties vertė neviršija 30 000 eurų (trisdešimt tūkstančių eurų) (be PVM), o perkant darbus sutarties vertė neviršija 70 000 eurų (septyniasdešimt tūkstančių eurų) (be PVM);
	2. Komisija atlieka mažos vertės skelbiamą ar neskelbiamą apklausą, kai vykdant mažos vertės pirkimą numatoma sutarties vertė perkant prekes ir/ar paslaugas viršija 30 000 eurų (trisdešimt tūkstančių eurų) (be PVM), perkant darbus sutarties vertė viršija 70 000 eurų (septyniasdešimt tūkstančių eurų) (be PVM);
	3. Perkančiojo subjekto vadovas ar jo įgaliotas asmuo atskiru įsakymu turi teisę mažos vertės pirkimą, kurio sutarties vertė, perkant prekes ir/ar paslaugas, neviršija 30 000 eurų (trisdešimt tūkstančių eurų) (be PVM), o perkant darbus, sutarties vertė neviršija 70 000 eurų (septyniasdešimt tūkstančių eurų) (be PVM), pavesti atlikti Komisijai.
7. Tuo pačiu metu atliekamoms kelioms pirkimo procedūroms gali būti paskirti keli pirkimų organizatoriai arba sudaromos kelios Komisijos. Komisija ir pirkimų organizatorius dirba pagal ją sudariusio perkančiojo subjekto patvirtintą darbo reglamentą. Pirkimų organizatorius ir Komisija yra atskaitingi perkančiojo subjekto vadovui ir vykdo tik rašytines jo užduotis bei įpareigojimus.
8. Pirkimų organizavimo tvarką perkantysis subjektas nustato vidaus dokumentuose.
9. Perkantysis subjektas, siekdamas užkirsti kelią pirkimuose kylantiems interesų konfliktams, užtikrina PĮ 33 straipsnyje nustatytų priemonių įgyvendinimą.
10. Kiekviena atliekama pirkimo procedūra patvirtinama toliau nurodomais dokumentais:
	1. jei atliekama apklausa žodžiu, pirkimą patvirtinantys dokumentai yra sutartis ir CVP IS paskelbta informacija apie ją, o jei sutartis sudaryta žodžiu – sąskaita faktūra arba kiti buhalterinės apskaitos dokumentai. Atliekant apklausą žodžiu, gali būti pildoma tiekėjų apklausos pažyma.
	2. jei atliekama apklausa raštu, pirkimą patvirtinantys dokumentai yra susirašinėjimo informacija, įskaitant skelbimą apie pirkimą (jei pirkimas buvo skelbiamas), tiekėjų apklausos pažyma (fiksuojanti Pirkimo organizatoriaus sprendimus) ir kiti pirkimo dokumentai, protokolai (fiksuojantys Komisijos sprendimus ar surašomi derybų ar susitikimų su tiekėjais atveju) taip pat sudaryta sutartis ir CVP IS paskelbta informacija apie ją.
11. Tais atvejais, kai pirkimą atlieka pirkimo organizatorius ir jį patvirtinantys dokumentai yra saugomi Elektroninėje laikmenoje, kataloge „Viešųjų pirkimų skyrius“, dokumentų valdymo sistemoje (toliau – DVS) „Kontora“ ar CVP IS naudotojo paskyroje, perkantysis subjektas užtikrina tokių dokumentų prieinamumą, iškilus tokiam poreikiui.
12. Visi su pirkimais susiję dokumentai saugomi vadovaujantis PĮ 103 straipsnio 6 dalies reikalavimais.
13. Perkantysis subjektas CVP IS priemonėmis Viešųjų pirkimų tarnybai jos nustatyta tvarka pateikia per kalendorinius metus sudarytų pirkimo sutarčių, atlikus mažos vertės pirkimą, ataskaitą. Ataskaita pateikiama per 30 dienų, pasibaigus ataskaitiniams kalendoriniams metams.

**II SKYRIUS**

 **PIRKIMO VYKDYMAS**

1. Pirkimo procedūros vykdomos toliau nurodyta seka:

| **Skelbiama apklausa** | **Neskelbiama apklausa**  |
| --- | --- |
| * 1. **Pirkimo būdo ypatumai**
 |
| 24.1.1.  | Atliekama CVP IS priemonėmis, užpildant skelbimą apie pirkimą, vadovaujantis Viešųjų pirkimų tarnybos nustatyta tvarka.Kartu su skelbimu privalo būti paviešinti pirkimo dokumentai. | 24.1.1.  | Atliekama apklausiant ne mažiau kaip 3 (trys) tiekėjus, jei: |
| 1. pirkimą vykdo Pirkimo organizatorius ir numatoma prekių / paslaugų pirkimo sutarties vertė neviršija 30 000 eurų (trisdešimt tūkstančių eurų) (be PVM), o perkant darbus sutarties vertė neviršija 70 000 eurų (septyniasdešimt tūkstančių eurų) (be PVM);
 |
| b) mažos vertės pirkimą vykdo Komisija. |
| 24.1.2 | Atliekama apklausiant 1 (vieną) tiekėją (neapsiribojant sutarties vertės riba), kuomet yra bent viena iš šio Aprašo neskelbiamos apklausos 24.2.2, 24.2.4-24.2.33 punktuose nurodytų sąlygų. Perkantysis subjektas visais atvejais gali apklausti ir daugiau tiekėjų. |
| 24.1.3. | Pirkimai, kurių sutarties vertė neviršija 5 000 Eur (penki tūkstančiai eurų 00 ct) (be PVM) gali būti atliekami žodžiu (telefonu, tiesiogiai prekybos vietoje, vertinama internete tiekėjų skelbiama informacija apie prekių, paslaugų ar darbų kainą ir kitaip) arba raštu (CVP IS priemonėmis[[1]](#footnote-1), elektroniniu paštu, paštu ar kitomis priemonėmis). |
|  |  | 24.1.4. | Pirkimai, kurių sutarties vertė viršija 5 000 Eur (penki tūkstančiai eurų 00 ct) (be PVM) atliekami raštu CVP IS priemonėmis[[2]](#footnote-2). |
| * 1. **Atvejai, kada pirkimas gali būti atliekamas apklausos būdu**
 |
| 24.2.1.  | Pirkimas skelbiamos apklausos būdu gali būti vykdomas visais atvejais (net kai Aprašas leidžia rinktis paprastesnį pirkimo būdą (neskelbiamą apklausą raštu ar žodžiu)). | 24.2.1. | Šio Aprašo neskelbiamos apklausos 24.1.1, 24.1.3 papunkčiuose nustatytais atvejais. |
| 24.2.2. | jei pirkime, apie kurį buvo skelbta, nebuvo gauta pasiūlymų arba visi pateikti pasiūlymai yra netinkami, o pirminės pirkimo sąlygos iš esmės nekeičiamos; |
| 24.2.3. | jei pirkime, apie kurį nebuvo skelbta, visi pateikti pasiūlymai yra nepriimtini, o pirminės pirkimo sąlygos iš esmės nekeičiamos, į apklausą kviečiami visi pasiūlymus pateikę tiekėjai, atitinkantys perkančiojo subjekto nustatytus reikalavimus dėl pašalinimo pagrindų, kvalifikacijos, kokybės vadybos sistemos ir (arba) aplinkos apsaugos vadybos sistemos standartų ir formalius pirkimo procedūros reikalavimus. |
| 24.2.4. | jeigu perkama tik mokslo, eksperimentų, studijų, mokslinio ar techninio tobulinimo tikslais, jeigu nesiekiama gauti pelno arba padengti mokslinių tyrimų, eksperimentų, studijų ar eksperimentinės plėtros ar techninio tobulinimo išlaidų ir jeigu toks pirkimas neribos konkurencijos vėlesniuose tokiuose pirkimuose; |
| 24.2.5. | jeigu prekes patiekti, paslaugas suteikti ar darbus atlikti gali tik konkretus tiekėjas dėl vienos iš šių priežasčių: |
| a) pirkimo tikslas yra sukurti ar įsigyti unikalų meno kūrinį ar meninį atlikimą; |
| b) konkurencijos nėra dėl techninių priežasčių; |
| c) dėl išimtinių teisių, įskaitant intelektinės nuosavybės teises, apsaugos. |
| *b ir c papunkčiai gali būti taikomi tik tuo atveju, kai nėra pagrįstos alternatyvos ar pakaitalo ir konkurencijos nebuvimas nėra sukurtas perkančiojo subjekto dirbtinai sugriežtinus pirkimo reikalavimus.* |
| 24.2.6. | jeigu neišvengiamai būtina pirkimą atlikti ypač skubiai dėl įvykio, kurio perkantysis subjektas negalėjo numatyti, kai tokio pirkimo neįmanoma atlikti atviro, riboto konkurso ar skelbiamų derybų būdais PĮ nustatytais terminais. Aplinkybės, kuriomis grindžiama ypatinga skuba, jokiu būdu negali priklausyti nuo perkančiojo subjekto; |
| 24.2.7. | jeigu perkantysis subjektas pagal ankstesnę pirkimo sutartį iš kokio nors tiekėjo pirko prekių ir nustatė, kad iš jo verta pirkti papildomai, siekiant iš dalies pakeisti turimas prekes ar įrenginius arba padidinti turimų prekių ar įrenginių kiekį, kai, pakeitus tiekėją, perkančiajam subjektui reikėtų įsigyti medžiagų, turinčių kitokias technines charakteristikas, ir dėl to atsirastų nesuderinamumas arba per didelių techninių eksploatavimo ir priežiūros sunkumų; |
| 24.2.8. | jeigu prekės kotiruojamos ir perkamos prekių biržoje; |
| 24.2.9. | jeigu yra trumpalaikės ypač palankios sąlygos, leidžiančios reikalingas prekes įsigyti už daug mažesnę negu rinkos kainą; |
| 24.2.10. | kai ypač palankiomis sąlygomis perkama iš tiekėjo, kuris yra likviduojamas, restruktūrizuojamas, bankrutuojantis, bankrutavęs ar su kreditoriais sudaręs taikos sutartį, arba tiekėjo atžvilgiu taikomos panašios procedūros pagal šalies, kurioje jis registruotas, teisės aktus; |
| 24.2.11. | kai paslaugos perkamos po projekto konkurso, vykdyto laikantis PĮ nustatytų reikalavimų, jeigu pirkimo sutartis sudaroma pagal projekto konkurse nustatytas taisykles ir perkama iš projekto konkurso laimėtojo arba vieno iš jų. Pastaruoju atveju į derybas kviečiami visi laimėtojai; |
| 24.2.12. | kai iš to paties tiekėjo perkamos naujos paslaugos ar darbai, panašūs į tuos, kurie buvo pirkti pagal pirminę pirkimo sutartį, kai yra visos šios sąlygos kartu: |
| a) visi nauji pirkimai yra skirti tam pačiam projektui, dėl kurio buvo sudaryta pirminė pirkimo sutartis, vykdyti, o pagrindiniame projekte buvo numatyta galimų papildomų paslaugų ar darbų pirkimo apimtis ir sąlygos, kurioms esant bus perkama papildomai; |
| b) pirminė pirkimo sutartis buvo sudaryta paskelbus apie pirkimą šiame įstatyme nustatyta tvarka, skelbime nurodžius apie galimybę pirkti papildomai ir atsižvelgus į papildomų pirkimų vertę; |
| 24.2.13. | jei perkamos prekės ir paslaugos naudojant reprezentacinėms išlaidoms skirtas lėšas; |
| 24.2.14. | jei perkami muziejų eksponatai, archyvų ir bibliotekų dokumentai, prenumeruojami laikraščiai ir žurnalai, tiesiogiai iš leidėjų įsigyjami leidiniai; |
| 24.2.15. | jei perkamos prekės iš valstybės rezervo; |
| 24.2.16. | jei perkamos licencijos naudotis bibliotekiniais dokumentais ar duomenų (informacinėmis) bazėmis; |
| 24.2.17. | jei perkamos perkančiojo subjekto darbuotojo mokymo ir konferencijų paslaugos; |
| 24.2.18. | jei perkamos ekspertų komisijų, komitetų, tarybų narių, taip pat jų pasitelkiamų ekspertų, teikiamos nematerialaus pobūdžio (intelektinės) paslaugos; |
| 24.2.19. | jei perkamos prekės, gaminamos ir (ar) naudojamos tik mokslinių tyrimų, eksperimentų, studijų ar eksperimentinės plėtros tikslais, kai norimo rezultato negalima pasiekti naudojant tokios pačios paskirties gaminius; |
| 24.2.20. | jei perkamos keleivių pervežimo, nakvynės ir kitos su tarnybine komandiruote susijusios paslaugos, kai jos įsigyjamos iš tiesioginio paslaugos teikėjo; |
| 24.2.21. | Kai įkainiai yra patvirtinti Lietuvos Respublikos įstatymais ar kitais teisės aktais, o tiekėjas nėra perkantysis subjektas (apmokėjimai už automobilių techninę apžiūrą ir pan.); |
| 24.2.22. | Darbuotojų sveikatos priežiūros paslaugos (pažymų, įvykus nelaimingiems atsitikimams, gavimas iš tos sveikatos priežiūros centro, kuriame buvo suteikta pirmoji medicininė pagalba, darbuotojų sveikatos medicininiai patikrinimai); |
| 24.2.23. | Natūralių monopolininkų (miesto, regiono, šalies mastu) parduodamos prekės ar teikiamos paslaugos; |
| 24.2.24. | Valstybinių monopolininkų parduodamos prekės ir teikiamos paslaugos, kurių įkainiai nėra patvirtinti Lietuvos Respublikos įstatymais ar kitais teisės aktais; |
| 24.2.25. | Technikos aptarnavimo garantiniu laikotarpiu paslaugos; |
| 24.2.26. | Įsigytos ir autorizuotos perkančiojo subjekto poreikiams programinės įrangos priežiūros, tobulinimo ir vystymo paslaugos; |
| 24.2.27. | Techninio projekto, darbo projekto ar techninio ir darbo projekto autorinės priežiūros paslaugos; |
| 24.2.28. | Įsigyjant stovėjimo aikštelių talonus (bilietus); |
| 24.2.29. | Perkant viešojo transporto (troleibuso, autobuso), geležinkelio, oro ar vandens transporto ir tarpmiestinius autobuso bilietus; |
| 24.2.30. | Perkant reklamos, skelbimų ir straipsnių išspausdinimo Lietuvos spaudoje paslaugas; |
| 24.2.31. | kai jos įsigyjamos iš parodos organizatoriaus pagal visiems paslaugų gavėjams taikomą vienodą paslaugų kainodarą; |
| 24.2.32. | jei perkamos dalijimosi pačių naudotojų sukurta informacija su visuomene platformos paslaugos, kai jos įsigyjamos iš tiesioginio paslaugos teikėjo pagal jo nustatytą visiems paslaugų gavėjams taikomą vienodą paslaugų kainodarą ir paslaugų organizavimo būdus ir kai paslaugos teikėjas neprisiima atsakomybės už skelbiamos informacijos turinį. |
|  |  | 24.2.33. | maisto produktai, kai jie įsigyjami iš trumposios maisto tiekimo grandinės. |
| **24.3. Pirkimo eiga** |
| 24.3.1. | **Parengiami pirkimo dokumentai.** Pirkimo dokumentai rengiami vadovaujantis Lietuvos Respublikos valstybinės kalbos įstatymu. | 24.3.1. | **Pirkimo dokumentai rengiami šio Aprašo neskelbiamos apklausos 24.2.2 ir 24.2.3 punktuose nustatytais atvejais ir kai sutarties vertė viršija 5 000 Eur (penki tūkstančiai eurų 00 ct). Kitais atvejais pirkimo dokumentai gali būti nerengiami.** Jei nusprendžiama juos rengti, jų reikalavimai nustatomi pirkimo organizatoriaus ar Komisijos nuožiūra. |
| 24.3.2. | Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o perkantysis subjektas nupirkti tai, ko reikia. | 24.3.2 | Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o perkantysis subjektas nupirkti tai, ko reikia.  |
| 24.3.3. | Pirkimo dokumentuose privalo būti: | 24.3.3 | Nepaisant to, ar rengiami pirkimo dokumentai, tiekėjui turi būti pateikta (gali būti netaikomos, jei egzistuoja šio Aprašo4 punkte nurodytos aplinkybės): |
| a) prekių, paslaugų ar darbų pavadinimas, kiekis (apimtis), su prekėmis teiktinų paslaugų pobūdis, prekių tiekimo, paslaugų teikimo ar darbų atlikimo terminai; | a) informacija, kad, atlikdamas pirkimus, kurių objektas apima VPĮ 92 straipsnio 13 dalyje numatytame sąraše nurodytų BVPŽ kodų prekes ar paslaugas, laiko, kad prekės ar paslaugos kelia grėsmę nacionaliniam saugumui, kai egzistuoja aplinkybės, nurodytos PĮ 50 straipsnio 9 dalyje (išskyrus atvejus, kai prekių gamintojas ar paslaugų teikėjas ar jį kontroliuojantis asmuo patenka į PĮ 50 straipsnio 10 dalyje išvardintą subjektų sąrašą) (gali būti netaikomos, jei egzistuoja šio Aprašo4 punkte nurodytos aplinkybės); |
| b) techninė specifikacija; | b) informacija, kad atlikdama pirkimus, kurių objektas apima VPĮ 92 straipsnio 13 dalyje numatytame sąraše nurodytų BVPŽ kodų prekes ar paslaugas, laikys, kad tiekėjas turi interesų, galinčių kelti grėsmę nacionaliniam saugumui, ir draus pirkime dalyvauti tiekėjams, jų subtiekėjams ar ūkio subjektams, kurių pajėgumais remiamasi, kurie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose (gali būti netaikomos, jei egzistuoja šio Aprašo4 punkte nurodytos aplinkybės) (išskyrus atvejus, kai tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra VPĮ 47 straipsnio 10 dalyje išvardinti subjektai); |
| c) informacija, kad, atlikdamas pirkimus, kurių objektas apima VPĮ 92 straipsnio 13 dalyje numatytame sąraše nurodytų BVPŽ kodų prekes ar paslaugas, laiko, kad prekės ar paslaugos kelia grėsmę nacionaliniam saugumui, kai egzistuoja aplinkybės, nurodytos PĮ 50 straipsnio 9 dalyje (išskyrus atvejus, kai prekių gamintojas ar paslaugų teikėjas ar jį kontroliuojantis asmuo patenka į PĮ 50 straipsnio 10 dalyje išvardintą subjektų sąrašą) (gali būti netaikomos, jei egzistuoja šio Aprašo4 punkte nurodytos aplinkybės); | c) informacija, kad tiekėjas, siekdamas įrodyti atitiktį šiame punkte keliamiems reikalavimams, kartu su pasiūlymu turi pateikti Viešųjų pirkimų tarnybos nustatytos formos atitikties deklaraciją (toliau – Atitikties deklaracija), o ekonomiškai naudingiausią pasiūlymą pateikęs tiekėjas – dokumentus, nurodytus PĮ 52 straipsnio 3 dalyje ir VPĮ 51 straipsnio 12 dalyje. Taip pat nurodoma, jog dokumentų iš ekonomiškai naudingiausią pasiūlymą pateikusio tiekėjo nebus prašoma, jeigu  perkantysis subjektas gali nustatyti pasiūlymo atitiktį keliamiems reikalavimams iš kitų šaltinių. |
| d) perkančiojo subjekto siūlomos šalims pasirašyti pirkimo sutarties sąlygos ir (arba) pirkimo sutarties projektas, jeigu jis yra parengtas; | d) Taip pat nurodoma, jog dokumentų iš ekonomiškai naudingiausią pasiūlymą pateikusio tiekėjo nebus prašoma, jeigu  perkantysis subjektas gali nustatyti pasiūlymo atitiktį keliamiems reikalavimams iš kitų šaltinių. |
| e) jeigu ketinama sudaryti preliminariąją sutartį, pirkimo dokumentuose turi būti preliminariosios sutarties sąlygos ir (arba) preliminariosios sutarties projektas, jeigu jis yra parengtas. Preliminariosios sutarties sąlygose ar preliminariosios sutarties projekte turi būti numatyta preliminariosios sutarties vykdymo, pagrindinių sutarčių sudarymo ir kitos preliminariajai sutarčiai būdingos sąlygos; |
| f) pasiūlymų rengimo reikalavimai; |
| g) prekių, paslaugų ar darbų energijos vartojimo efektyvumo ir aplinkos apsaugos, socialiniai kriterijai, jeigu taikytina; |
| h) informacija apie galimybę šifruoti teikiamus pasiūlymus; |
| i) informacija, kad tiekėjas privalo nurodyti, kuri informacija, vadovaujantis PĮ 32 straipsniu, yra konfidenciali; |
| j) informacija, kaip turi būti apskaičiuota ir išreikšta pasiūlymuose nurodoma kaina ar sąnaudos. Į kainą ar sąnaudas turi būti įskaičiuoti visi mokesčiai; |
| k) reikalavimas tiekėjams nurodyti, kokiai pirkimo daliai ir kokie subtiekėjai (jeigu jie žinomi) pasitelkiami; |
| l) pirkimo organizatoriaus arba Komisijos narių (vieno ar kelių), kurie įgalioti palaikyti tiesioginį ryšį su tiekėjais ir gauti iš jų (ne tarpininkų) pranešimus, susijusius su pirkimų procedūromis, vardai, pavardės, kontaktinė informacija; |
| m) informacija, kad atlikdama pirkimus, kurių objektas apima VPĮ 92 straipsnio 13 dalyje numatytame sąraše nurodytų BVPŽ kodų prekes ar paslaugas, laikys, kad tiekėjas turi interesų, galinčių kelti grėsmę nacionaliniam saugumui, ir draus pirkime dalyvauti tiekėjams, jų subtiekėjams ar ūkio subjektams, kurių pajėgumais remiamasi, kurie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose (gali būti netaikomos, jei egzistuoja šio Aprašo4 punkte nurodytos aplinkybės) (išskyrus atvejus, kai tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra VPĮ 47 straipsnio 10 dalyje išvardinti subjektai); |
| n) informacija, kad tiekėjas, siekdamas įrodyti atitiktį šio punkto c ir m papunkčiuose keliamus reikalavimus, kartu su pasiūlymu turi pateikti Viešųjų pirkimų tarnybos nustatytos formos atitikties deklaraciją (toliau – Atitikties deklaracija), o ekonomiškai naudingiausią pasiūlymą pateikęs tiekėjas – dokumentus, nurodytus PĮ 52 straipsnio 3 dalyje ir VPĮ 51 straipsnio 12 dalyje. Taip pat nurodoma, jog dokumentų iš ekonomiškai naudingiausią pasiūlymą pateikusio tiekėjo nebus prašoma, jeigu  perkantysis subjektas gali nustatyti pasiūlymo atitiktį keliamiems reikalavimams iš kitų šaltinių. (gali būti netaikomos, jei egzistuoja šio Aprašo4 punkte nurodytos aplinkybės). |
| o) informacija apie pasiūlymų pateikimo termino pabaigą, pateikimo vietą ir būdą. |
| p) pasiūlymų vertinimo kriterijai ir sąlygos. Perkantysis subjektas ekonomiškai naudingiausią pasiūlymą išrenka vadovaudamasi PĮ 64 straipsnio 1 dalyje ir 3 – 7 dalyse nustatytais reikalavimais. |
| 24.3.4. | Perkantysis subjektas pirkimo dokumentuose savo nuožiūra papildomai gali pateikti PĮ 48 straipsnio 2 dalyje nurodytą informaciją, atsižvelgiant į savo poreikius ir pirkimo objekto specifiką. |
| 24.3.5. | **Nustatomas pasiūlymų pateikimo terminas.** Jis nustatomas toks, kad tiekėjui pakaktų laiko parengti pasiūlymą pagal nustatytus reikalavimus. Minimalus pasiūlymų pateikimo terminas – 3 darbo dienos nuo skelbimo paskelbimo CVP IS dienos. Nustatant pasiūlymo pateikimo terminą, į jį turi būti įtraukiamas papildomas laikas, reikalingas Viešųjų pirkimų tarnybai skelbimui paskelbti (1 darbo diena). | 24.3.4**.** | **Kreipiamasi į tiekėją (-us) žodžiu ar raštu.** Jei kreipiamasi raštu – nurodomas pasiūlymų pateikimo terminas. Jis nustatomas toks, kad tiekėjui pakaktų laiko parengti pasiūlymą. |
| 24.3.6**.** | **Paskelbiamas skelbimas apie pirkimą** Viešųjų pirkimų tarnybos nustatyta tvarka. | 24.3.5. | **Susipažinimo su pateiktais pasiūlymais procedūra gali nevykti.** Tokiu atveju **patikrinama, ar tiekėjo siūlomas pirkimo objektas atitinka perkančiojo subjekto poreikius, reikalavimus dėl nacionalinio saugumo (jei tokie buvo taikyti) ir ar tiekėjo siūloma kaina nėra per didelė ir perkančiajam subjektui nepriimtina.** |
| 24.3.7**.**  | **Jei gauta paklausimų dėl pirkimo dokumentų, teikiami pirkimo dokumentų paaiškinimai ar patikslinimai**. Paaiškinimai ar patikslinimai, kol nėra pasibaigęs pasiūlymų pateikimo terminas, gali būti teikiami ir perkančiojo subjekto iniciatyva. Tiekėjai pasiūlymus dėl pirkimo dokumentų patikslinimų gali pateikti ne vėliau kaip likus 2 darbo dienoms iki pasiūlymų pateikimo termino pabaigos. | 24.3.6. | Perkantysis subjektas gali nevertinti viso tiekėjo pasiūlymo, jeigu patikrinus jo dalį nustato, kad pasiūlymas, vadovaujantis jam nustatytais reikalavimais, turi būti atmetamas. |
| 24.3.8.  | Paaiškinimai ar patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiojo subjekto iniciatyva, jų paskelbimas CVP IS priemonėmis laikomas pakankamu. Paaiškinimai ar patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos.Jei perkantysis subjektas paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus. Nukėlus pasiūlymų pateikimo terminą skelbimas dėl pakeitimų ar papildomos informacijos nepildomas. | 24.3.7. | Jei buvo numatyta, kad pirkimo metu bus deramasi – vykdomos derybos. |
| 24.3.9. | Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus tiekėjui ar pasiūlymų rengimo reikalavimus, pasiūlymų pateikimo terminas skaičiuojamas iš naujo, nuo paaiškinimų ar patikslinimų paskelbimo CVP IS priemonėmis dienos. | 24.3.8. | **Priimamas sprendimas dėl laimėtojo:** |
| 24.3.8.1 | Sudaroma pasiūlymų eilė. Į pasiūlymų eilę įtraukiami tie tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikti kviečiamas, pasiūlymą pateikė arba įvertinus pasiūlymus liko vienas tiekėjas. |
| 24.3.8.2 |  Laimėjusiu gali būti nustatytas toks pasiūlymas, kuris atitinka PĮ 58 straipsnio 1 dalyje nustatytas sąlygas. |
| 24.3.10. | Jeigu rengiami susitikimai su tiekėjais dėl pirkimo dokumentų, tai daroma su kiekvienu tiekėju individualiai. Surašomas tokio susitikimo protokolas, jame fiksuojami visi susitikimo metu pateikti klausimai dėl pirkimo dokumentų ir atsakymai į juos. Parengtas susitikimo protokolo išrašas pateikiamas CVP IS. Protokolo išraše negali būti atskleidžiama informacija apie susitikimo dalyvius. | 24.3.9. | Dalyviai ne vėliau kaip per 3 darbo dienas nuo sprendimo priėmimo raštu informuojami apie procedūros rezultatus, vadovaujantis PĮ 68 straipsnio 1 dalies reikalavimais.  |
| 24.3.10. | Suinteresuoti dalyviai per 5 darbo dienas nuo perkančiojo subjekto pranešimo apie sprendimą nustatyti laimėjusį pasiūlymą pateikimo dalyviams dienos gali prašyti perkančiojo subjekto pateikti laimėjusį pasiūlymą. |
| 24.3.11. | Jei gauta pretenzijų – į jas atsakoma PĮ 109 straipsnio nurodyta tvarka ir terminais, įvertinant, ar dėl pateikto atsakymo į pretenziją būtini pirkimo dokumentų patikslinimai. Jei taip, jie teikiami šio Aprašo skelbiamos apklausos 24.3.8 – 24.3.9 punktuose nustatyta tvarka ir terminais. |
| 24.3.12. | **Susipažįstama su pasiūlymais:** **suėjus pasiūlymų pateikimo terminui,** atveriami CVP IS priemonėmis pateikti pasiūlymai, vadovaujantis PĮ 57 straipsnio nuostatomis (PĮ 57 straipsnyje nurodoma, kad susipažinimo su pasiūlymais procedūrą vykdo Komisija. Jei skelbiamą apklausą vykdo pirkimų organizatorius, jis atlieka tokius pat veiksmus, kokius šiame straipsnyje nustatytais atvejais atliktų Komisija). |
| 24.3.13. | **Įvertinami gauti pasiūlymai:**  |
| 24.3.13.1. | Perkantysis subjektas ekonomiškai naudingiausią pasiūlymą išrenka vadovaudamasis PĮ 64 straipsnio 1 dalies 3 punkte nustatytu reikalavimu, jeigu individualaus pirkimo atveju nenuspręsta kitaip. |
| 24.3.13.2. | a) Jei pirkimo dokumentuose buvo nustatyti reikalavimai tiekėjui ir nereikalauta EBVPD, o prašyta pateikti atitiktį keliamiems reikalavimams patvirtinančius dokumentus pagal PĮ 59 straipsnio, patikrinama, ar pagal pateiktuose dokumentuose nurodytą informaciją tiekėjas atitinka keliamus reikalavimus. |
| 1. Jei pirkimo dokumentuose buvo nustatyti reikalavimai tiekėjui ir reikalauta EBVPD ar laisvos formos deklaracijos dėl atitikties keliamiems reikalavimams tiekėjui, įvertinama tiekėjo pateiktame dokumente nurodoma informacija ir priimamas sprendimas dėl kiekvieno pasiūlymą pateikusio tiekėjo atitikties reikalavimams tiekėjui.
 |
| 24.3.13.3. | jei pirkimo dokumentuose buvo numatyti reikalavimai dėl nacionalinio saugumo, kaip nurodyta šio Aprašo skelbiamos apklausos 24.3.3 punkto c ir m papunkčiuose, įvertinama tiekėjo pateiktoje Atitikties deklaracijoje nurodoma informacija ir priimamas sprendimas dėl kiekvieno pasiūlymą pateikusio tiekėjo atitikties šiems reikalavimams. |
| 24.3.13.4. | Tiekėjai informuojami apie patikrinimo rezultatus.  |
| 24.3.13.5. | Teisę dalyvauti tolesnėse pirkimo procedūrose turi keliamus reikalavimus atitinkantys tiekėjai. Jei tiekėjas šalinamas iš pirkimo, tiekėjui nurodomas jo pašalinimo pagrindas. |
| 24.3.13.6. | Jei tiekėjas nebuvo pašalintas – vertinama, ar jo siūlomas pirkimo objektas atitinka nustatytus reikalavimus ir, jei pirkime nebus deramasi, įvertinama ar tiekėjo pasiūlyta kaina nėra per didelė ir perkančiajam subjektui nepriimtina.  |
| 24.3.13.7. | Perkantysis subjektas gali, vadovaujantis PĮ 66 straipsnio, prašyti pagrįsti neįprastai mažą kainą ar sąnaudas, jei pirkimo dokumentuose tai buvo nurodyta. |
| 24.3.13.8. | Jei pirkimo dokumentuose buvo numatyta, kad pirkimo metu bus deramasi, vykdomos derybos, siekiant geriausio pirkimo dokumentuose nurodytus perkančiojo subjekto poreikius atitinkančio rezultato, kurios vyksta laikantis toliau nurodytų sąlygų: |
| 1. visiems tiekėjams taikomi vienodi reikalavimai, suteikiamos vienodos galimybės ir pateikiama vienoda informacija – teikdamas informaciją, perkantysis subjektas neturi diskriminuoti tiekėjų;
 |
| 1. tretiesiems asmenims ir derybose dalyvaujantiems tiekėjams negali būti atskleidžiama jokia derybų metu iš tiekėjo gauta informacija, taip pat informacija apie derybų metu pasiektus susitarimus;
 |
| 1. negalima derėtis dėl PĮ 75 straipsnio 2 dalyje numatytų sąlygų.
 |
| 24.3.13.9. | informacija apie derybų metu gautus pasiūlymus ir pasiektus susitarimus fiksuojama protokole, kuriame atsispindi derybų eiga ir pasiekti susitarimai. Jei derybos vyksta surengus tam skirtą susitikimą, protokolą pasirašo Komisijos pirmininkas arba pirkimo organizatorius ir tiekėjas, su kuriuo derėtasi, arba jo įgaliotas atstovas. Jei derybos vyksta CVP IS priemonėmis, pasirašyti šalių pasiektų susitarimų nereikalaujama, šalių pasiekto susitarimo patvirtinimas CVP IS priemonėmis laikomas pakankamu. Jei tai buvo numatyta pirkimo dokumentuose – tiekėjai kviečiami pateikti galutinius pasiūlymus; |
| 24.3.13.10. | **Įvertinami galutiniai pasiūlymai:** |
| a)Įvertinama, ar derybų metu pasiūlyta ar galutiniame pasiūlyme nurodoma kaina nėra per didelė ir perkančiajam subjektui nepriimtina. Jei ekonomiškai naudingiausią pasiūlymą pateikusio tiekėjoderybų metu pasiūlyta ar galutiniame pasiūlyme nurodoma prekių, paslaugų ar darbų, ar jų sudedamųjų dalių kaina ar sąnaudos atrodo neįprastai mažos, gali būti prašoma pagrįsti neįprastai mažą kainą ar sąnaudas PĮ 66 straipsnio 2–3 dalyse nustatyta tvarka, jei tai buvo numatyta pirkimo dokumentuose  |
| b)Jei tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkantysis subjektas, nepažeisdamas lygiateisiškumo ir skaidrumo principų prašo tiekėją šiuos dokumentus ar duomenis patikslinti, papildyti arba paaiškinti per jo nustatytą protingą terminą, vadovaudamasi PĮ 58 straipsnio 5 dalies nuostatomis[[3]](#footnote-3). |
| 24.3.14 | Tiekėjai informuojami apie vertinimo rezultatus.  |
| 24.3.15 | Perkantysis subjektas gali nevertinti viso tiekėjo pasiūlymo, jeigu patikrinęs jo dalį nustato, kad pasiūlymas, vadovaujantis jam nustatytais reikalavimais, turi būti atmetamas. |
| 24.3.16. | **Priimamas sprendimas dėl laimėtojo:** |
| 24.3.16.1. | Sudaroma pasiūlymų eilė.Į pasiūlymų eilę įtraukiami tie tiekėjai, kurių pasiūlymai atitiko pirkimo dokumentuose nustatytus reikalavimus. Pasiūlymų eilė sudaroma ekonominio naudingumo mažėjimo tvarka. Jei kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiausiai. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas. |
| 24.3.16.2. | Laimėjusiu gali būti nustatytas toks pasiūlymas, kuris atitinka PĮ 58 straipsnio 1 dalyje nustatytas sąlygas. |
| 24.3.17. | **Jei pirkime naudotas EBVPD ar prašyta pateikti laisvos formos deklaraciją dėl tiekėjo atitikties reikalavimams tiekėjui ir, kai taikoma, Atitikties deklaraciją:**  |
| 24.3.17.1. | kreipiamasi į tiekėją, kurio pasiūlymas gali būti pripažintas laimėjusiu, reikalaujant pateikti EBVPD nurodytą informaciją ar laisvos formos deklaracijoje nurodomą atitiktį keliamiems reikalavimams tiekėjui patvirtinančius dokumentus vadovaujantis VPĮ 51 straipsnio reikalavimais, ir, kai taikoma, dokumentus patvirtinančius atitiktį Atitikties deklaracijoje nurodomai informacijai, vadovaujantis PĮ 52 straipsnio 3 dalies ir VPĮ 51 straipsnio 12 dalies reikalavimais. Tiekėjo pateikta informacija patikslinama, papildoma arba paaiškinama pagal PĮ 58 straipsnio 5 dalyje[[4]](#footnote-4) nustatytus reikalavimus ir vadovaujantis pagrindiniais pirkimų principais. Jei šių dokumentų tiekėjas pateikti negali, jis šalinamas iš pirkimo. |
| 24.3.17.2. | Jei buvo sudaroma pasiūlymų eilė - kreipiamasi į tiekėją, kurio pasiūlymas yra sekantis eilėje. Jei pateikti dokumentai patvirtina EBVPD nurodytą informaciją ar laisvos formos deklaracijoje nurodomą atitiktį keliamiems reikalavimams tiekėjui ir, kai taikoma, Atitikties deklaracijoje nurodomai informacijai, tiekėjo pasiūlymas skelbiamas pirkimo laimėtoju.  |
| 24.3.17.3. | Dalyviai ne vėliau kaip per 3 darbo dienas nuo sprendimo priėmimo raštu informuojami apie procedūros rezultatus, vadovaujantis PĮ 68 straipsnio 1 dalies reikalavimais.  |
| 24.3.17.4. | Tiekėjas, kurio pasiūlymas nustatytas laimėjęs, kviečiamas sudaryti pirkimo ar preliminariosios sutarties ir jam nurodomas laikas, iki kada jis turi sudaryti pirkimo sutartį ar preliminariąją sutartį. |
| 24.3.18. | **Jei pirkime EBVPD nenaudotas ir prašyta pateikti atitiktį keliamiems Reikalavimams tiekėjui patvirtinančius dokumentus, ir, kai taikoma, įvertinta, jog tiekėjas atitinka reikalavimus dėl nacionalinio saugumo kaip tai nustatyta šio Aprašo skelbiamos apklausos** 24.3.17 **punkte:** |
| 24.3.18.1. | pirmasis pasiūlymų eilėje esantis tiekėjas (o jeigu ji nesudaroma – vienintelis pasiūlymą pateikęs ar vienintelis likęs nepašalintas tiekėjas) skelbiamas pirkimo laimėtoju. |
| 24.3.18.2. | Dalyviai ne vėliau kaip per 3 darbo dienas nuo sprendimo priėmimo raštu informuojami apie procedūros rezultatus, vadovaujantis PĮ 68 straipsnio 1 dalies reikalavimais, išskyrus atvejus, kai pirkimo sutartis sudaroma žodžiu. |
| 24.3.18.3. | Suinteresuoti dalyviai per 5 darbo dienas nuo perkančiojo subjekto pranešimo apie sprendimą nustatyti laimėjusį pasiūlymą pateikimo dalyviams dienos gali prašyti perkančiojo subjekto pateikti laimėjusį pasiūlymą. |
| 24.3.18.4. | Tiekėjas, kurio pasiūlymas nustatytas laimėjęs, kviečiamas raštu sudaryti pirkimo ar preliminariosios sutarties ir jam nurodomas laikas, iki kada jis turi sudaryti pirkimo sutartį ar preliminariąją sutartį. |
| 24.3.19. | Jeigu tiekėjas, kuriam buvo pasiūlyta sudaryti pirkimo sutartį ar preliminariąją sutartį, raštu atsisako ją sudaryti arba iki perkančiojo subjekto nurodyto laiko nepasirašo pirkimo sutarties ar preliminariosios sutarties, arba atsisako sudaryti pirkimo sutartį ar preliminariąją sutartį šiame įstatyme ir pirkimo dokumentuose nustatytomis sąlygomis arba tiekėjų grupė neįsteigia juridinio asmens, kaip nustatyta PĮ 94 straipsnio 4 dalyje, laikoma, kad jis (jie) atsisakė sudaryti pirkimo sutartį ar preliminariąją sutartį. Tuo atveju arba jeigu tiekėjas iki perkančiojo subjekto nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento arba neįvykdo kitų pirkimo sutartyje nustatytų jos įsigaliojimo sąlygų, perkantysis subjektas siūlo sudaryti pirkimo sutartį ar preliminariąją sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį ar preliminariąją sutartį ar nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų, jeigu tenkinamos PĮ 58 straipsnio 1 dalyje išdėstytos sąlygos. |
| 24.3.20. | **Jei priimamas sprendimas nesudaryti pirkimo sutarties ar preliminariosios sutarties arba pradėti pirkimą iš naujo** – Dalyviai apie tai informuojami, nurodant tokio sprendimo priežastis. |
| **24.4. Pirkimo sutarties sudarymas** |
| 24.4.1.  | Pirkimo sutartis sudaroma ir skelbiama vadovaujantis PĮ 94 straipsnio 5, 6, 7 ir 9 dalies reikalavimais. |
| 24.4.2. | Kai pirkimo sutartis sudaroma raštu, joje pasirinktinai gali būti nurodoma PĮ 95 str. 1 d. nustatyti reikalavimai, atsižvelgiant į pirkimo objekto specifiką. |
| 24.4.3.  | Perkančiojo subjekto ir tiekėjo bendravimas bei keitimasis informacija pasirašant, vykdant ir keičiant pirkimo ar preliminariąją sutartį, sąskaitų faktūrų teikimas vyksta vadovaujantis PĮ 34 straipsnio 3 dalies nuostatomis. |
| 24.4.4. | Pirkimo sutartis ar preliminarioji sutartis keičiama vadovaujantis PĮ 97 straipsnio nuostatomis. |

**III SKYRIUS**

**BAIGIAMOSIOS NUOSTATOS**

1. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos reglamentuojamos PĮ VII skyriaus nuostatomis.
2. Pasikeitus šiame Apraše minimiems teisės aktams, taikomos aktualios tų teisės aktų redakcijos nuostatos. Aprašu vadovaujamasi tiek, kiek jis neprieštarauja imperatyvioms teisės aktų nuostatoms.

\_\_\_\_\_\_\_\_\_\_\_\_\_\_\_\_

UAB „Šiaulių vandenys“

 mažos vertės pirkimų

 tvarkos aprašo

 1 priedas



 TVIRTINU

 UAB „Šiaulių vandenys“

Generalinis direktorius

 202\_ m. \_\_\_\_\_\_\_\_\_\_d

**TIEKĖJŲ APKLAUSOS PAŽYMA**

\_\_\_\_\_\_\_\_\_\_\_\_\_\_\_

(data)

|  |  |
| --- | --- |
| 1. Pirkimo ar pirkimo dalies pavadinimas: |  |
| 2. Pirkimo objekto kodas pagal BVPŽ: |  |
| 3. Trumpas pirkimo objekto aprašymas: |  |
| 4. Pirkimą tiekėjų apklausos būdu atliko Pirkimų organizatorius: | (*vardas, pavardė*) |
| 5. Kreipimosi į tiekėjus (rangovus) būdas | ŽodinisRašytinis  |
| 6. Pasiūlymų pateikimo terminas |  |
| 7. Duomenys apie tiekėją (rangovą) | 7.1.Pavadinimas |  |  |  |
| 7.2. Adresas |  |  |  |
| 7.3. Telefonas |  |  |  |
| 7.4. Pasiūlymą pateikiančio asmens pareigos, vardas, pavardė |  |  |  |
| 8. Pasiūlymo pateikimo data |  |  |  |
| 9. Pasiūlymo kaina ar sąnaudos eurais (su PVM) |  |  |  |
| 10. Tiekėjų vertinimas pagal aplinkos apsaugą: |  |  |  |
| 10.1. Turi įdiegtą ir sertifikuotą AVS |  |  |  |
| 10.2. AVS diegimo stadijoje |  |  |  |
| 11. Tinkamiausiu pripažinto tiekėjo (rangovo) pavadinimas: |  |
| 12. Tiekėjų pasirinkimo motyvai: |  |
| 13. Pastabos: |  |

Pirkimo organizatorius: (pareigos) (vardas pavardė)

1. Jei tiekėjas nėra užsiregistravęs CVP IS, kvietimas į pirkimą gali būti išsiunčiamas tik po to, kai Viešųjų pirkimų tarnyba patvirtina tiekėjo registraciją. [↑](#footnote-ref-1)
2. Jei tiekėjas nėra užsiregistravęs CVP IS, kvietimas į pirkimą gali būti išsiunčiamas tik po to, kai Viešųjų pirkimų tarnyba patvirtina tiekėjo registraciją. [↑](#footnote-ref-2)
3. PĮ 58 straipsnio 5 dalyje nurodytos Viešųjų pirkimų tarnybos patvirtintos Pasiūlymų patikslinimo, papildymo ar paaiškinimo taisyklės, vykdant mažos vertės pirkimus, yra neprivalomos, jomis galima vadovautis kaip rekomendacijomis. [↑](#footnote-ref-3)
4. PĮ 58 straipsnio 5 dalyje nurodytos Viešųjų pirkimų tarnybos patvirtintos Pasiūlymų patikslinimo, papildymo ar paaiškinimo taisyklės, vykdant mažos vertės pirkimus, yra neprivalomos, jomis galima vadovautis kaip rekomendacijomis. [↑](#footnote-ref-4)